ห้องอาหารปทุมมาศ โรงแรมสุโกศล ถ.ศรีอยุธยา
          วันนี้มีโอกาศมาอีกครั้งกับมื้อเที่ยงห้องอาหารปทุมมาศ ที่นั่งประมาณ 23 โต๊ะ4ที่นั่ง แต่มูฟเป็นโต๊ะ 5,6,8,10 ที่นั่งได้ 

          วันนี้(16ค.ค.58มื้อเที่ยง)สเปเชียลส์คุณโอ๋เซลล์ของโรงแรมมารับรองเองแนะนำ เมนูสปาร์เก็ตตี้เส้นดำทะเล น้ำมันธัญพืช ผัดพริกแห้ง ใส่เบคอน ใส่เนยโรยหน้า(พี่เขาสั่งบ่อยค่ะ) ก็ชอบอ่าาา ทานจนจะหมดจานนะค่ะ พี่เขาสั่งแบบรสไม่จัดมากให้ ยังชอบเลยค่ะ

          อาหารวางรอบๆข้างผนังมีข้าวขาวและข้าวดำไร้เบอรี่ แกงหลายอย่าง, น้ำพริกกะปิปลาทู , เต้าเจี้ยวหลนหมูกุ้งผักทอด, เมี่ยงแหนมสด, เมี่ยงลาว, หมี่กรอบ, ขนมจีนน้ำยา, ก๋วยเตี๋ยว, สปาเก็ตตี้, ขนมบนชั้นวางหลากหลายสวยงามมาก ชิมยังไม่ครบเลยค่ะ ได้แก่ ขนมชั้น ขนมไทย ของหวานใส่น้ำแข็ง ขนมเค้ก Fresh Fruit Salad, Chocolate Mayan, Blueberry Chrese Cake, Taro Cake, Macaroon(ชิ้นใหญ่ดี) เป็นต้น ผลไม้ราว 4 อย่าง

          ส่วนอาหารด้านใน ได้แก่ มุมบรรดาสลัด มุมอาหารญี่ปุ่น อาหารทะเล กุ้ง หอยแมลงภู่ ปลาหมึก หอยเชลล์ นมจีนน้ำยา ซุปข้าวโพด และอกมายค่ะ

          มาแบบรีบไปรีบกลับ ยังชิมไม่หมดเลยค่ะ เคยกินที่แหลมบารีฮาย ในนามโรงแรมสยามเบย์ชอร์ค่ะ ไปแบบทั้งองค์กร ทั้งที่พักกับอาหารโอเคนะค่ะ เยอะดี แต่ที่พักเดินไกลหน่อย อิอิ

          โปรโมชั่นตอนนี้ ส่วนลด 25 % สำหรับเดือนตุลาคม
มื้อกลางวัน เวลา 11:30-14:30น. ท่านละ 1,160บ. 
มื้อค่ำ เวลา 18:00-22:30น. ท่านละ 1,300บ.

          ห้องปทุมมาศอยู่ที่ หากถ้าเดินเข้าหน้าโรงแรมถึงล็อบบี้ (ชั้น1)ไปข้างขวาราว20เมตร ถ้ามาทางที่จอดรถลงมาชั้น1 เดินไปทางล็อบบี้ก่อนจะถึงล็อบบี้อยู่ซ้ายมือ

การเดินทาง
           1. รถยนต์ส่วนตัว
1.1 ถนนศรีอยุธยา(มุ่งหน้ามักกะสัน) ขับข้ามแยกพญาไทชิดซ้ายผ่านอาคารวรรณสรณ์ อาคารสิริภิญโญ และ ซ.ศรีอยุธยา 12 ถัดไปติดกับป้ายซอยก็เลี้ยวซ้ายเข้าเจอโรงแรมเดอะสุโกศล กรุงเทพ(สยามซิตี้เดิม)
1.2 ถนนศรีอยุธยา(มุ่งหน้าวัดเบญจมบพิตรดุสิตวนารามราชวรวิหาร/ตัดถ.พระราม6) ตรงมาชิดขวารอยูเทิร์นก่อนถึงแยกพญาไท เลี้ยวมาแล้วชิดซ้ายก็ใกล้โรงแรมแล้ว
1.3 ถนนพญาไท(มุ่งหน้าแยกปทุมวัน)ชิดซ้ายใกล้แยกพญาไท ถึงแยกเลี้ยวซ้ายเข้าถนนศรีอยุธยา ชิดซ้าย เห็นซอยศรีอยุธยา12ถัดไปเลี้ยวซ้ายเข้าโรงแรม
1.4 ถนนพญาไท(มุ่งหน้าอนุเสาวรีย์ขัยสมรภูมิ)ตรงไปชิดขวาที่แยกพญาไท รถติดให้ชิดขวาตั้งแต่ข้ามแยกราชเทวีเลยค่ะ เลนขวาสุดข้ามทางรถไฟ (เลนกลางเคยเห็นมีคนเบียดเลี้ยวไประวังเจอ ตร.ได้ใบสั่งนะค่ะ) เลี้ยวขวาแยกพญาไท แล้วชิดซ้าย ตึกที่ 3 ถึงโรงแรมค่ะ
          จอดรถได้รับบัตรแข็ง นั่งไปราว1.30ชม. ไม่เสียค่าใช้จ่ายค่ะ
          2. เรือโดยสารคลองแสนแสบ มาขึ้นรถเมล์ที่ป้ายราชเทวี 
          3. รถไฟฟ้า
          3.1 BTS ลงสถานีพญาไทฝั่งขวาเดินมุ่งหน้าอนุเสาวรีย์ชัยสมรภูมิ เลี้ยวขวาเข้าถ.ศรีอยุธยา(มุ่งหน้ามักกะสัน)ข้ามถนนมาถึงหน้าอาคารวรรณสรณ์ เลี้ยวขวาเดินตรงมาอีกอาคารที่2 เห็น ซ.ศรีอยุธยา 12 ก็เห็นโรงแรม
          3.2 Airport Rail Link ลงสถานีพญาไท เดินตามเส้นทาง BTS
          3.3 MRT ลงสถานีสีลมเดินต่อมาขึ้นรถไฟฟ้า BTS สถานีศาลาแดง ลงสถานีพญาไท เดินต่อมาเหมือนลง BTS ค่ะ
          4. รถโดยสารประจำทางรถเมล์ที่ผ่าน ถ.ศรีอยุธยา  สาย 17, 77 ปอ.72, 92, 97, 157, 3503, 509 รถเมล์ผ่าน ถ.พญาไท 29, 34, 54, 204

ข้อมูลเกี่ยวกับโรงแรมเดอะสุโกศล
http://www.thesukosol.com/th/dining-deals